उ. देखो, मैं अपने दोस्त इमरान खान के बुलावे पर पाकिस्तान शांति और प्यार का पैगाम लेकर गया था। एक उम्मीद थी कि शायद कुछ कर सकूं। वहां के लोगों ने झोलियां भर-भर के प्यार और सत्कार दिया। साथ में यह वायदा भी मिला कि मेरे मालिक बाबा नानक के स्थान श्री करतारपुर साहिब के गुरुद्वारा साहिब के दर्शन के लिए खुला रास्ता मिलेगा, जहां से श्रद्धालु बिना वीजा लिए ही गुरुद्वारा के दर्शन कर सकेंगे।